Sing N Win: 'Aadhiushassandhya poothathivide...' from 'Pazhassi Raja' Video, Watch Free Online Videos, New Movie Trailers.
sing n win: 'aadhiushassandhya poothathivide...' from 'pazhassi raja'
last updated on February 23, 2011 at 3:53 am youtube Tags :
Rodman sings birthday tribute to N. Korea's Kim before game Winning Moments Kejriwal says n36442 Thattukada - Eat "N' Pack Oppo N1 Review THE Batmobile | Rods N' Wheels Bagad Ka Hai Raja Baba Swiss Raja Movie Pooja Auto Raja : Kannada Movie Desingu Raja Promo - 3 Simbu Supports Yuvanshankar Raja Comedy | Raja Rani Raja Humke Chhod Ke Burt Reynolds | Fast N' Loud Seafood platter - Grill n Chill Tin Woodie | Rods N' Wheels Sanding Assistance | Rods N' Wheels N Ramachandran elected as IOA president N18 Msg
Tags: Sing N Win: 'Aadhiushassandhya poothathivide...' from 'Pazhassi Raja' Videos Trending Videos Luister net hoe kwetter boeke met mekaar | Netwerk24
Luister net hoe kwetter boeke met mekaar
Deur Martie Meiring 22 Maart 2018 00:00
Kan boeke met mekaar praat?
Ek weet, en hoewel vriende gevra het dat ek ophou uitwei oor my groot trek oor ’n klein afstand, het ’n wonderbaarlike ding gebeur: Ek verbeel my ek hoor snags ’n kwaai gerumoer uit die boekrakke.
Dit kom só: Die bokse boeke is vir die trek spesifiek gemerk: Poësie, ABO, Bio’s, ensovoorts. Die uitpakkers ken nie Afrikaans nie, maar het volgens grootte, kleur en dikte boeke in rakke gepak. Nou staan Triomf langs The Affair.
Waaroor sou Marlene van Niekerk en Lee Child met mekaar in lewende lywe gesels? Of wat sê yskoue Jack Reacher vir yskasbedonnerde Lambert?
Of ’n Karel Schoeman beland langs die visterman Piet Beyers se Waaraan ek dink as ek terugdink. Sal Schoeman oor visvang gesels? Of sal Beyers oor Die uur van die engel worstel?
Nathan Trantraal se Wit issie ’n colour nie, staan langs My Friends the Baboons; The Complete Peanuts beland langs Broedertwis.
Hiert! Nelson Mandela se Long Walk to Freedom is langs The Super-Afrikaners. Die Broederbond en ANC in gesprek?
Mense en hul boeke is boeiend: ’n Vriendin wat pleit vir haar geliefde, geërfde voosgevatte en losbeblaaide Kook en Geniet (al kook sy uit die nuwe uitgawe). En die vriend wie se oom wou weet of Leo Tolstoy se War and Peace iets oor die Boereoorlog “vertel”. En, is die Broers Karamazof Jode?
Die neef wat nie gou genoeg sy Kama Sutra kon wegsteek voor die oom se inspeksie nie, maar die oom se enigste kommentaar was bloot “Wat vir ’n taal is hierdie boek?” (gelukkig nie oopgemaak nie).
’n Oujongnooi (ek weet nie hoekom dit relevant is nie, maar dis so aan my vertel) het ’n Karl Kielblock-versameling opgebou – die nasaat sit nou met die boeke en voel te arrig om daarvan ontslae te raak.
Die neef wat nie gou genoeg sy Kama Sutra kon wegsteek voor die oom se inspeksie nie, maar die oom se enigste kommentaar was bloot “Wat vir ’n taal is hierdie boek?”
Charlie Watts, daardie wilde tromspeler van The Rolling Stones, het een van die grootste en omvattendste versamelings Agatha Christie-publikasies. Oprah Winfrey se boekery is glo een van die grootste private versamelings (sy ontvang of word verwittig van elke boek wat gepubliseer word).
Lank gelede het ek gehoor dat ons eie Jannie Mouton ’n boekery van elke gepubliseerde Afrikaanse titel opbou. En dis bekend dat Raymond Sadomsky, wat hom in Stellenbosch tot sy onlangse dood gevestig het, se vader die grootste versameling Engelse poësie versamel het.
Toe ’n nutsman my vra of The History of the Ancient World iets oor Suid-Afrika in het, het ek die boek aangebied. Hy is ’n leser, het hy vertel, tussen werke – iets wat deesdae maar skaars is.
Ek wou voorstel dat hy die boek aan Julius Malema aanstuur, maar het my bedink.
Raai, tussen al die kwetterende titels is daar toe nie ’n klein Rooi Boekie van Mao Tse-Tung (deesdae mos Mao Zedong) se sêgoed nie. Hoe lekker sou dit nie langs Die Afrikaners sit nie.
Meer oor: Menings | Trek | Boeke | Skrywers
Martie Meiring: Wie se aarbeie is die rooiste en die soetste?
Martie Retief-Meiring: Lint en ’n strik of twee kan mos alles oplos
Martie Retief-Meiring: Maar Ma, wat is ’n faksie dan nou juis?